Kodėl žmonės nežino mirties laiko
Seniau žmonės žinojo, kada mirs. Nu, jisai jau žino, kad jau, va, šiandien, ryt mirs, ir jam reikia tvora tvert. Tai jis šiaudinę tvorą tveria, iš šiaudų. Eina dievas.

– Ką, – sako, – darai?

– Tvorą tveriu.

– E kol’, – sako, – iš šiaudų?

– E kam man, – sako, – aš jau mirsiu.

– A tai tu, – sako, – žinai, kad mirsi?

Sako:

– Žinau.

– Tai daugiau nežinosi, – sako.

Ir nuo to žmogus nežino savo mirties laiko.

Etiologinės sakmės